Klausimas:
Specialiųjų Sąlygų 4.1.6. punkte nurodyta, kad Duomenų bazių valdymo sistemos eksperto kvalifikacija turi būti patvirtinta tarptautiniu mastu pripažįstamu sertifikatu Microsoft Certified: Azure Solutions Architect Expert arba lygiaverčiu dokumentu. Kadangi specialistai, turintys šį sertifikatą, atlieka veiklas, susijusias su „Microsoft Azure“ debesų kompiuterijos platforma, tokiomis kaip platformos projektavimu, jos diegimu ir valdymu, šį sertifikatą paprastai įgyja Debesų kompiuterijos (cloud) specialistai. Reikalaujama Duomenų bazių valdymo sistemos eksperto kvalifikacija, kuri apimtų ir aukšto pasiekiamumo sistemų (load balancer) žinias, patvirtinama kitais tarptautiniu mastu pripažįstamais sertifikatais, pavyzdžiui, Microsoft Certified Solutions Associate (MCSA): SQL Server; Oracle FDatabase SQL Certified Associate; EnterpriseDB Certified PostgreSQL Associate. Kadangi reikalaujamas sertifikatas yra skirtas debesų kompiuterijos veiklai atlikti, nėra aišku, ar lygiaverčiai sertifikatai turi patvirtinti Duomenų bazių valdymo sistemos eksperto kvalifikaciją duomenų bazių valdymo srityje, ar reikalaujama ir patirtis debesų kompiuterijos srityje? Dėl to prašome patvirtinti, kad mūsų šiame dokumente įvardinti Duomenų bazių valdymo sistemų ekspertų sertifikatai (Microsoft Certified Solutions Associate (MCSA): SQL Server; Oracle FDatabase SQL Certified Associate; EnterpriseDB Certified PostgreSQL Associate) yra lygiaverčiai sertifikatai, patvirtinantys Duomenų bazių valdymo sistemos eksperto kvalifikaciją.

Atsakymas:
Patvirtiname, kad sertifikatai Microsoft Certified Solutions Associate (MCSA): SQL Server; Oracle FDatabase SQL Certified Associate; EnterpriseDB Certified PostgreSQL Associate yra lygiaverčiai sertifikatai, patvirtinantys Duomenų bazių valdymo sistemos eksperto kvalifikaciją. 

